Já, þú getur deilt stafrænum BMW-lykli og stafrænum BMW Plus-lykli á auðveldan hátt með öðru fólki og þar með heimilað þeim að nota BMW-bílinn þinn. Ef þú býrð til aðallykil í snjallsímanum þínum í gegnum My BMW-forritið geturðu boðið allt að fimm manns að nota stafræna lykilinn. Til að geta sett upp stafrænan BMW-lykil þurfa aðilar með boð um slíkt að vera með samhæfan snjallsíma. Ekki er krafist BMW-auðkennis eða My BMW-forritsins. Um leið og aðili með boð samþykkir stafræna BMW-lykilinn virkjast hann samstundis til fulls.
Þú getur afturkallað boð hvenær sem er í gegnum stjórnskjá bílsins eða My BMW-forritið og eytt aðilum með heimild í gegnum snjallsíma. Ef boð er afturkallað í gegnum bílinn verður stafrænn BMW-lykill vinarins gerður óvirkur samstundis. Ef boð er afturkallað í snjallsímanum verður stafrænn BMW-lykill vinarins virkur þar til bíllinn er næst opnaður með öðrum lykli.
Ef þess er óskað geturðu takmarkað tiltekin gögn bílsins, t.d. hestöfl eða hámarkshraða fyrir notendur stafræna BMW-lykilsins.
Sem eigandi aðallykilsins geturðu flutt stafræna lykilinn yfir í nýjan snjallsíma á þægilegan hátt og vinir með boð verða áfram með hann. Ef vinirnir fá sér nýtt tæki þurfa þeir að fá nýtt boð frá eiganda aðallykilsins.
Sem stendur er aðeins hægt að deila stafræna BMW-lyklinum með öðrum með Apple iPhone.